Parapat, Girsang Sipangan Bolon, Simalungun

Parapat ima sada kelurahan na adong di Kecamatan Sipangan Bolon, Kabupaten Simalungun, Provinsi Sumatera Utara, Indonesia. Kelurahan Parapat, Girsang Sipangan Bolon on, ima sada sian piga piga na adong na gebe dalan pa molusan na adong di Tao Toba sian Pulo Sumatra tu Pulo Samosir. 

 Mula ni Goar ni Huta Parapat 
Na jolo adong do sada serita na tarbarita jala di haporsea i angka jolma na tading di luat i, ima sada serita taringot tu hahaadongan ni Batu Gantung, najolo adong ma sada anak boru na bojok pikkiran na alani sitaonon na taringot tu pardonganon na, adong bawa na dihaholoni ni roha na, alai dang di tolopi natua-tua na, jala gabe bawa na asing do na di jujui na gabe dongan saripe na, on ma umbahen na gabe jok pikkiran na, dungi ala ni ruddut ni pikkiran na lao ma ibana tu piggir ni Tao Toba na aneng maddele ma ibana disi, alai hapit ma pat na dibatu, jala di gora i bana ma gogo, i dok imana ma: "Parapat.... Batu" dungi lam rapat ma batu i, jala adong ma batu na maponggol, ima mula ni Batu Gantung, jala ima mula ni goar ni Huta Parapat na di haporseai angka jolma na di huta i sian najolo.CanderaTobaGeopark.org. Parapat - Sibaganding (Diida: 26 November 2024 - 08.18 Wib)

 Huta Inganan Marwisata Naung Tarbarita 
Taringot tu Inganan marwisata di Tao Toba, nunga tung jodang angka jolma na padohothon Huta Parapat tu bagasan ni inganan lao marwisata, dang hinata tutu ia molo Huta Parapat on nunga tung massai godang umbotosa jala nunga tarbarita tu piga piga luat na adong di portibi on. Huta on hira hira mar 48 kilometer ma dao na sian Kota Pematang Siantar, ala jonok do muse sian kota Siantar, gabe lam ribur ma angka jolma na ro marwisata tu huta on, on ma piga piga inganan marwisata na adong di Huta Parapat, Girsang Sipangan Bolon, Simalungun, Ima:Kompas Travel (15 Februari 2022). 5 Wisata di parapat kota yang indah di tepi danau toba (Diida: 26 November 2024 - 08.08 Wib)Kompas.com (23 Februari 2024). 3 Wisata Alam Di Parapat, Simalungun, Sajikan Indahnya Danau Toba. (Diida: 26 November 2024 - 08.20 Wib)

 Buhit Indah Simarjarunjung manang jojot idokkon BIS
 Wisata Batu Gantung
 Porlak Eden 100
 Buhit Gideon
 Pante Bebas Parapat
 Buhit Seyum

 Goar ni Lingkungan / Nagori di Parapat 
Adong do piga piga lingkungan manang lumban di huta parapat on, ima:

 Bangun Dolok
 Buntu Pasir
 Parapat
 Pangasean
 Sosorsaba

 Ugamo dohot Gok ni Jolma 
Taringot tu godang ni Jolma na adong di Parapat on, Godang na ima 8.736 halak, 4.277 halak ma i bawa, jala 4.459 ma i borua.BPS.go.id (26 September 2024). Kecamatan Girsang Sipangan Bolon Dalam Angka 2024. (Diida: 26 November 2024 - 08.48 Wib)

Taringot Tu Ugamo, angka jolma na adong di Kelurahan Parapat on nuaeng nunga gumodangan mar ugamo tu namasa nuaeng, dang be songon tingkin na jolo, ugamo ni angka bangso batak najolo, sian barita na di haruahon ni pamarenta marhite hita punguan BPS (Badan Pusat Statistik), nion ma Ugamo dohot persentase na molo di huta ParapatKementerian Dalam Negeri 2020. Visualisasi Data Kependudukan  (Diida: 26 November 2024 - 08.37 Wib)
+Agama di Parapat (Taon 2021)AgamaPersenKristen Protestan66,27%Islam20,08%Kristen Katolik13,26%Hindu0,01%Buddha0,38%Konghucu0,00%Kepercayaan terhadap Tuhan YME0,00%

 Gombar 

 Pranala Ruar 

 BPS.go.id Kecamatan Girsang Sipangan Bolon Dalam Angka 2024 (Diiada: 26 November 2024 - 08.48 Wib)

 Daptar Pustaha